Dick Christy

Richard Joseph Christy (født 24. november 1935 i Philadelphia i Pennsylvania, død 8. juli 1966 i Chester i Pennsylvania) var en amerikansk fotballspillert.

På St. James High School ble Christy utnevnt til All-Scholastic førstelag to ganger av Philadelphia Bulletin (1952 & 1953). Han ledet også skolelaget til Philadelphia City Football Championship i 1953. Christy var en solid halfback da han spilte for North Carolina State University (NC State) fra 1955 til 1957, og ledet dem blant annet til en Atlantic Coast Conference-tittel som senior i 1957. Med ligatittelen på linjen i sesongfinalen stod Dick Christy for alle lagets 29 poeng da de slo University of South Carolina 29–26 for å sikre mesterskapet. Christy sikret de siste poengene med et field goal, som var kampens siste play. Etter 1957-sesongen ble Christy valgt til All-ACC førstelag og var også valgt til All-American førstelag av AP og UP. Han ble også utnevnt til ACC Player of the Year i 1957 og ACC Athlete of the Year i 1957–58. Trøyenummeret hans, #40, ble pensjonert av NC State i 1997.

Christy ble valgt av Green Bay Packers i tredje runde av NFL Draft i 1958 (#27 totalt). Etter å ha pådratt seg en skade i Colleg All-Star-kampen i midten av august ble han byttet til Pittsburgh Steelers før sesongstart. Han spilte senere i den nye American Football League. Christy var en AFL All-Star for New York Titans (senere Jets) i 1962. Jets kuttet ham i september 1964. I mars 1966 ble han den første spilleren signert av Wilmington Clippers i Atlantic Coast Football League.

Christy døde i en bilulykke i 1966, 30 år gammel. Han ble inkludert i ACC Silver Anniversary Team i 1978. NC State opprettet en Dick Christy Award som hedrer de beste spillerne i kamper mot Sør-Carolina. I 2016 bel Christy innlemmet i NC State Athletic Hall of Fame.

Se også
Liste over spillere i American Football League

Referanser

Eksterne lenker
 
 

Utøvere av amerikansk fotball fra USA
Running backs i amerikansk fotball
Pittsburgh Steelers-spillere
Boston Patriots-spillere
New York Titans-spillere
New York Jets-spillere
American Football League All-Stars